Aanlynskoleregistrasie uitgestel ná druk van AfriForum en SOS - AfriForum
Aanlynskoleregistrasie uitgestel ná druk van AfriForum en SOS
Die burgerregtewaghond AfriForum en die Solidariteit Beweging se Skole­ondersteuningsentrum (SOS) het pas verneem dat die Gautengse onderwysdepartement die aanlyn aansoeke na 20 Mei 2019 gaan uitstel om regstellings aan die aanlynregistrasiestelsel te maak.
“Ons verwelkom die departement se besluit om ruimte te skep deur die proses uit te stel om probleme met die stelsel reg te stel,” sê Melanie Buys, hoof van stelsels by SOS.
Met dié dringende prokureursbrief het AfriForum en SOS gevra dat die stelsel aangepas of die proses uitgestel word tot die stelsel hersien kan word sodat ouers wel op grond van hierdie aspekte ’n keuse kan uitoefen.
Verder voel albei organisasies sterk daaroor dat leerders wat vanjaar reeds vir gr. R by ’n laerskool geregistreer is voorkeur moet geniet vir gr. 1-plasing in dieselfde laerskool in 2020.